《和司马提学倡和诗韵 来教谓寻梅告劳且将移梅一章昶以移梅寻梅难易何如亦以一章奉和 其七》
明代·庄昶

折胶万里争严凝，瘦筇拄断江南冰。寻梅约到罗浮国，瘦马疲南总难色。

先生乃谓寻颇劳，岂若移梅两相得。移梅恐比寻更难，天机吹到春风鞍。

风光聊遣适吾兴，肯被梅花恼春暝。有无难易何足思，乾坤礼乐先生知。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。